Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 38/15/2202	Galanta, 9.2.2015
EEČ : 2-17-29-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
všade tam, kde sa zdržiavali zanedbali zákonnú povinnosť vyživovať maloletého XXXXX, nar. XXXXX, bytom toho času XXXXX, napriek tomu, že táto povinnosť vyplývala zo zákona o rodine a rozsudku Okresného súdu v Galante sp. zn. 17P/105/2009-28 zo dňa 23.10.2009 právoplatného dňom 05.11.2009, kde boli zaviazaní prispievať na jeho výživu každý po 40,- € vždy k 15. dňu toho ktorého mesiaca, počnúc dňom právoplatnosti rozhodnutia, čím jej vznikol dlh na výživnom vo výške 743,30 Eur,

lebo zanikla trestnosť činu

Odôvodnenie:
Uznesením  povereného príslušníka Okresného riaditeľstva PZ XXXXX, Obvodného oddelenia Policajného zboru v XXXXX sp.zn. ORP-247/SA-SA-2011 zo dňa 28.02.2011 bolo podľa § 199 ods. 1 Trestného poriadku začaté trestné stíhanie a súčasne podľa 206  odsek 1  Trestného poriadku vznesené obvinenie XXXXX a spol. za  prečin  zanedbania povinnej výživy  podľa § 207 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

	Obvinenie bolo vznesené na základe oznámenia XXXXX, ktoré na základe splnomocneného zástupcu uviedlo, že XXXXX a XXXXX ako zákonní zástupcovia ml. XXXXX, nar. XXXXX neprispievajú na jeho výživu od 27.08.2009, teda od času, kedy bol XXXXX prijatý do XXXXX XXXXX na základe rozhodnutia Okresného súdu Galanta o nariadení ústavnej starostlivosti sp. zn. 17P/125/2009 zo dňa 20.08.2009.

Vzhľadom k tomu, že obvinení XXXXX a XXXXX sa na vyšetrovacie úkony nedostavovali, na predvolania nereagovali a ani iným spôsobom sa nepodarilo zabezpečiť ich prítomnosť na úkonoch, poverený príslušník PZ trestné stíhanie podľa § 228 ods. 2 písm. a) Trestného poriadku prerušil uznesením zo dňa 15.08.2011. Dňa 09.07.2012 bolo v trestnom stíhaní pokračované; na obvinenú XXXXX bol dňa 13.09.2012 vydaný príkaz na zatknutie sp. zn. 1Tp/39/2012. Po zadržaní jej osoby bola obvinená príkazom Okresného súdu v Galante sp. zn. 1Tp/39/2012 zo dňa 12.12.2014  prepustená na slobodu.

Obvinená XXXXX vo svojom výsluchu zo dňa 12.12.2014 uviedla, že aktuálne býva v XXXXX, je asi 10 rokov nezamestnaná; nie je evidovaná ako uchádzačka o zamestnanie a nepoberá ani príspevok v hmotnej núdzi. Je si vedomá vyživovacej povinnosti voči svojmu synovi XXXXX; túto povinnosť si zanedbala z dôvodu finančných problémov, avšak prejavila záujem do konca mesiaca december 2014 celú dlžnú sumu uhradiť na účet XXXXX XXXXX.

Poškodená XXXXX, splnomocnená za XXXXX XXXXX, vo svojom výsluchu zo dňa 01.04.2011 uviedla, že  rodičia XXXXX, a to matka XXXXX a otec XXXXX neplatia na výživné svojho syna odo dňa 27.08.2009 v súdom stanovenej výške 40,- Eur, čím im vznikol dlh na výživnom vo výške 644,63 Eur. Vyživovacia povinnosť voči maloletému zanikne dňom dosiahnutia jeho plnoletosti. V dodatku svojej výpovede zo dňa 08.01.2015 poškodená uviedla, že XXXXX podstatnú  časť svojho dlhu  uhradila do dňa 24.09.2014 a ostala dlžná na výživnom vo sume 147,30 Eur. Túto čiastku uhradila dňa 17.12.2014, teda svoju vyživovaciu povinnosť splnila v celej výške. Otec XXXXX doposiaľ neuhradil žiadnu čiastku, ten je dlžný na výživnom celkovú sumu 747,30 Eur.    

XXXXX núdzou netrpel, o jeho potreby bolo zo strany XXXXX riadne postarané. Trestný čin teda nemal trvalo nepriaznivé následky.

	Podľa rozsudku Okresného súdu v Galante sp. zn. 17P/105/2009-28  právoplatný dňom 05.11.2009 bola nad maloletými deťmi XXXXX, nar. XXXXX, XXXXX a XXXXX, obe nar. XXXXX nariadená ústavná starostlivosť. Matka maloletých detí XXXXX bola zaviazaná prispievať na ich výživu mesačne sumou 40,- Eur na každé maloleté dieťa vždy do 15-teho dňa toho-ktorého mesiaca. Otec maloletých detí XXXXX bol zaviazaný prispievať na ich výživu mesačne sumou 40,- Eur na každé maloleté dieťa vždy do 15-teho dňa toho-ktorého mesiaca.

	Vo vyšetrovacom spise sú založené príkazy na prevod finančných prostriedkov na účet XXXXX v sumách 120,- Eur zo dňa 06.04.2011, 240,- Eur zo dňa 07.07.2011 a 240,- Eur zo dňa 06.07.2011, ako i rodný list XXXXX, nar. XXXXX. Podľa vyjadrenia poškodeného ostávajúcu časť dlžnej sumy, teda 147,30 Eur  obvinená uhradila dňa 17.12.2014, čím považujú dlžné výživné za uhradené v plnej výške. I keď o tejto platbe sa vo vyšetrovacom spise nenachádza žiadny listinný doklad, mám za to, že postačuje vyjadrenie XXXXX, že celá dlžná suma bola zo strany obv. XXXXX uhradená. 

            Podľa ustanovenia § 86 odsek 1 písm. a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Bolo preukázané, že obvinená XXXXX si svoju vyživovaciu  povinnosť uhradila  v celej výške, pričom trestný čin nemal trvalo nepriaznivé následky.

	Pretože trestnosť činu s poukazom na ustanovenie § 86 odsek 1 písm. a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Jarmila Pastýriková
prokurátorka